Oslo Spektrum i 1999, der VM-finalen og 8 andre VM-kampar fann stad
Seks VM-kampar vart avvikla i Nidarøhallen i Trondheim
Seks VM-kampar vart avvikla i Haukelandshallen Bergen
Fire VM-kampar fann stad i Drammenshallen
**Verdsmeisterskapen i handball 1993** for kvinner, den 11. i rekka, vart avvikla i tida 24. november til 5. desember 1993 i Noreg. Til saman 16 land deltok i turneringa. Etter ekstraomgangar i finalen vann Tyskland meisterpokalen med sluttsiffera 22-21 mot Danmark.

### VM-finalen

Finalen mellom gruppevinnarane i hovudrunda, Danmark og Tyskland, vart spelt i Oslo Spektrum framfor 7 690 tilskodarar. Dei to laga fylgde kvarandre heile kampen, ved pause var stillinga 8-8 og då ordinær tid var ute stod det 17-17 på resultattavla. Ut i andre ekstraomgang leia Danmark 21-20, men Tyskland snudde til siger 22-21. Den tyske rykkromspelaren Bianca Urbanke vart matchvinnar 40 sekundar før kampen vart avblåst.

Dei tyske målskytarane var Bianca Urbanke (6), Heike Axmann (5), Birgit Wagner (4), Karen Heinrich, Renate Zienkiewicz og Sybille Gruner (alle 2), og Gabriele Palme (1 mål). Sabine Adamik vakta det tyske målet. For Danmark skåra Camilla Andersen 7 gongar, Anja Andersen 4, Anette Hoffmann og Janne Kolling 3, Anja B. Hansen 2, Tina Bøttzau og Marianne Florman 1.

Bo Johansson og Bernt Kjellquist frå Sverige dømde finalen. Dei straffa Tyskland med to 2-minuttsutvisingar og Danmark med tre.

### Bronsefinalen

Bronsekampen mellom toarane i hovudrunda, Noreg og Romania, fann stad på finalearenan i forkant av sjølve finalen. Kampen enda med norsk bronsemedalje etter siger 20-19, ved pause leia Noreg 11-9. Begge laga vart straffa med tre 2-minuttsutvisingar.

Noreg stilte med målvaktene Cecilie Leganger og Hege Frøseth, rykkromspelarane Tonje Sagstuen (1), Susann Goksør (4), Cathrine Svendsen (6), Siri Eftedal (3), Mette Davidsen, linjespelarane Heidi Sundal (4), Hege K. Kvitsand og kantspelarane Kristine Duvholt, Mona Dahle og Marte Eliasson (2). Karin Pettersen, som spelte mykje i meisterskapen, var influensasjuk og sat på tribunen, saman med Annette Skotvoll og Connie Mathisen.

### Plasseringskampar

* Femteplass: Russland - Sverige 25-19
* Sjuandeplass: Ungarn - Austerrike 16-9
* Niandeplass: Tsjekkia - Polen 22-17
* Ellevteplass: Sør-Korea - USA 29-21

Laga som ikkje nådde hovudrunda spelte ei eiga plasseringsrunde som enda slik: 13. Litauen, 14. Kina, 15. Spania, 16. Angola.

Kjelder
-------

* Sunnmørsposten 6. desember 1993.

* *Denne artikkelen bygger på «Handball-Weltmeisterschaft der Frauen 1993» frå Wikipedia på tysk, den 4. oktober 2017.*


| * v
* d
* e
Verdsmeisterskapen i handball |
| --- |
| Menn | Tyskland 1938**·** Sverige 1954**·** Aust-Tyskland 1958**·** Vest-Tyskland 1961**·** Tsjekkoslovakia 1964**·** Sverige 1967**·** Frankrike 1970**·** Aust-Tyskland 1974**·** Danmark 1978**·** Vest-Tyskland 1982**·** Sveits 1986**·** Tsjekkoslovakia 1990**·** Sverige 1993**·** Island 1995**·** Japan 1997**·** Egypt 1999**·** Frankrike 2001**·** Portugal 2003**·** Tunisia 2005**·** Tyskland 2007**·** Kroatia 2009**·** Sverige 2011**·** Spania 2013**·** Qatar 2015**·** Frankrike 2017**·** Danmark og Tyskland 2019**·** Egypt 2021**·** *Polen og Sverige 2023* |
| Kvinner | Jugoslavia 1957**·** Romania 1962**·** Vest-Tyskland 1965**·** Nederland 1971**·** Jugoslavia 1973**·** Sovjetunionen 1975**·** Tsjekkoslovakia 1978**·** Ungarn 1982**·** Nederland 1986**·** Sør-Korea 1990**·** Noreg 1993**·** Austerrike og Ungarn 1995**·** Tyskland 1997**·** Noreg og Danmark 1999**·** Italia 2001**·** Kroatia 2003**·** Russland 2005**·** Frankrike 2007**·** Kina 2009**·** Brasil 2011**·** Serbia 2013**·** Danmark 2015**·** Tyskland 2017**·** Japan 2019**·** Spania 2021**·** *Danmark, Noreg og Sverige 2023* |